פרס ירושלים לאחדות ישראל

פרס ירושלים לאחדות ישראל הוא פרס ישראלי לזכרם של שלשת הנערים שנחטפו ונרצחו ביוני 2014. הפרס החל את דרכו בשנת 2014, ביוזמת ראש עיריית ירושלים ניר ברקת ומשפחות שלושת הנערים כחלק מיום האחדות. הם ראו באחדות העם היהודי והחברה בישראל במהלך 18 ימי החיפושים אחר החטופים אחדות שחייבת להמשיך. בכל שנה זוכים בפרס אישים, גופים וארגונים, שתרמו לאחדות העם בישראל ובתפוצות.

הפרס נועד לעודד יוזמות וארגונים לפעול בתוכניות המקדמות את האחדות בישראל ולהראות את הצורך באחדות. בכל שנה מוענקים ארבעה פרסים כספיים ליוזמות, אישים וארגונים. אחד מהפרסים ניתן על פעילות לחיבור עם יהדות התפוצות. הפרס מוענק ב"יום האחדות" (התאריך משתנה) בסמוך ליום השנה לרצח שלושת הנערים איל, גיל-עד ונפתלי. בחירת זוכי הפרס נעשית על ידי ועדה ציבורית בראשות ניר ברקת.

ועדת הפרס 
בוועדה לבחירת הזוכים בפרס חברים אישי ציבור מישראל ומהתפוצות (נכון לשנת 2018):

זוכים 

בשנת 2015:
 רם שמואלי - תא"ל במיל, ראש להק המודיעין לשעבר. מייסד שותף של מיזם ערי חינוך ויו"ר ארגוני השומר החדש ומתחברים - בונים עתיד ביחד.
 הרב נחמיה וילהלם - שליח חב"ד בבנגקוק בירת תאילנד.
 יוסי ורעיה אפנר - יוזמי את המפעל החינוכי "נפגשים בשביל ישראל" להנצחת בנם, סמ"ר אבי אפנר, שנהרג באסון המסוקים, ולזכר הנופלים במערכות ישראל ובפיגועי הטרור.
 הרב דוד מנחם - איש הלכה, רב קהילה, מוזיקאי ופייטן.
בשנת 2016:
קטגוריית מקומי: הפועל קטמון ירושלים
קטגוריית ארצי: ארגון קשר יהודי
קטגוריית בינלאומי (תפוצות): רשת בתי הספר התאומים של שותפות ביחד, הסוכנות היהודית
קטגוריית מנהיגות צעירה: מיזם הידברות משותף של תנועות הנוער העובד והלומד, דרור ישראל ובני עקיבא
בשנת 2017:
קטגוריית מקומי: ד"ר ג'נאן פראג' פלאח
קטגוריית מקומי: קהילת הדר, חיפה
קטגוריית ארצי: ארגון צו פיוס
קטגוריית בינלאומי (תפוצות): ארגון לימוד
בשנת 2018:
קטגוריית מקומי: ארגון רצים ללא גבולות
קטגוריית מקומי: פרויקט "אחדות יהודית" של הפדרציה היהודית של דרום מחוז פאלם ביץ' בבוקה רטון שבפלורידה
קטגוריית ארצי: מיזם קולולם
קטגוריית ארצי: מרכז TEC לטכנולוגיה, לחינוך ולשונות תרבותית
קטגוריית מפעל חיים: פרויקט תגלית
 בשנת 2019:
קטגוריית מקומי: זיקה – גן יבנה
קטגוריית ארצי: מרכז "הינם" לסובלנות חברתית
קטגוריית ארצי: פלוגתא
קטגוריית בינלאומי (תפוצות): מוישה האוס (Moishe House)
בשנת 2020:
קטגוריית מקומי: מרכז הגישור והדיאלוג הקהילתי עירוני ברחובות
קטגוריית ארצי: מועצת המכינות הקדם צבאיות הציוניות-ישראליות
קטגוריית בינלאומי (תפוצות): החממה לקהילות משימתיות בתפוצות
 בשנת 2021:
קטגוריית חינוך: בית הספר שורשים, בית הספר אלמוגים ובית הספר ברנקו וייס כוכבי המדבר למנהיגות בדואית
קטגוריית ארצי: מיזם "בליבה חומה"
קטגוריית בינלאומי (תפוצות): אברהם אינפלד
 בשנת 2022:
קטגוריית מקומי: בשביל הבנים
קטגוריית ארצי: רשת מיתרים ועמותת קהילות שרות
קטגוריית בינלאומי: שירה רודרמן
קטגוריית חינוך: רשת נצח של מנחם בומבך, עמותת אפשר אחרת ובית הספר "אחדות ישראל" תקוע
 בשנת 2023:
קטגוריית מקומי: פורום מנהיגים
קטגוריית ארצי: מועצת הקבוצות והקהילות המשימתיות בישראל
קטגוריית בינלאומי: מומנטום אנלימיטד (Momentum Unlimited)
קטגוריית חינוך: מרכז החינוך "מדעים ויהדות"
קטגוריית חינוך יזמות: יוזמות קליידוסקופ

קישורים חיצוניים

 
 יורי ילון, פרס לזכר שלושת החטופים, ישראל היום
 אורנית עצר, הוכרזו זוכי הפרס ע"ש שלושת הנערים, ערוץ 7
 
 
 איתי גדסי, ריבלין בהשקת פרס ירושלים לאחדות ישראל, כל הזמן
 רעות הדר, סגירת המעגל של בני גנץ, ערוץ 7

הערות שוליים

ירושלים לאחדות ישראל
זוכי פרס ירושלים לאחדות ישראל
הנצחת שלושת הנערים